CELEX: 62012TN0353
Language: el
Date: 2012-08-06 00:00:00
Title: Υπόθεση T-353/12: Προσφυγή της 6ης Αυγούστου 2012 — Aleris κατά ΓΕΕΑ — Carefusion 303 (ALARIS)

13.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 311/12
            
         Προσφυγή της 6ης Αυγούστου 2012 — Aleris κατά ΓΕΕΑ — Carefusion 303 (ALARIS)
   (Υπόθεση T-353/12)
   2012/C 311/15
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Aleris Holding AB (Stockolm, Sweden) (εκπρόσωποι:A. Kylhammar και K.Westerberg, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Carefusion 303, Inc (San Diego, ΗΠΑ)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 11ης Μαΐου του 2012 (υπόθεση R 334/2011-5), καθώς και το δεύτερο μέρος της ακυρωτικής απόφασης, και να εκδώσει απόφαση σύμφωνη με το αίτημα της προσφεύγουσας, και
            
         
               —
            
            
               να καταδικάσει το καθού, ως ηττηθέν, στο σύνολο των δικαστικών εξόδων των διαδικασιών ενώπιον του τμήματος ακυρώσεως, του τμήματος προσφυγών και του Γενικού Δικαστηρίου.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα ως προς το οποίο ζητείται η έκπτωση του δικαιούχου εκ των δικαιωμάτων του: Το λεκτικό σήμα «ALARIS», για αγαθά και υπηρεσίες των κλάσεων 10, 37 και 42 — Κοινοτικό σήμα με αριθ. καταχώρισης 571521
   
      Δικαιούχος του κοινοτικού σήματος: Η αντίδικος ενώπιον του τμήματος προσφυγών
   
      Αιτούσα την έκπτωση του δικαιούχου του κοινοτικού σήματος: Η προσφεύγουσα
   
      Απόφαση του τμήματος ακυρώσεως: Μερική μόνον ανάκληση του κοινοτικού σήματος
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι ισχυρισμοί: Παραβίαση θεμελιωδών αρχών που πρέπει να εφαρμόζονται στις διαδικασίες ανάκλησης λόγω μη χρήσης. Παράβαση των άρθρων 15 και 9 του κανονισμού του Συμβουλίου 207/2009